NaiveNeuron/SloPal huggingface dataset:
Matejička, Vladimír, poslanec NR SR (2019-09-12):
Ďalej budeme hlasovať o pozmeňujúcom a doplňujúcom návrhu pani poslankyne Antošovej.
P. Paška, predseda NR SR: (2010-02-11):
(Hlasovanie.) 125 prítomných, 95 za, 29 sa zdržalo, 1 nehlasoval. Sme v treťom čítaní . Otváram rozpravu. Nemám prihlášku. Vyhlasujem ju za skončenú a budeme hlasovať.
Suja, Miroslav, poslanec NR SR (2021-10-20):
Pán podpredseda, ďakujem za slovo. Vážení kolegovia a kolegyne, nechcem zdržiavať čas, len krátko. Nechcel som najprv k tomuto bodu vôbec, pán kolega, vystupovať, ale nedá mi. Skúsme hovoriť k veci, tu ako sme, tak pravdivo. Povedali ste nejakých pár slov, že prezidenti policajní predchádzajúci boli stíhaní, predchádzajúcich vlád. Áno, plne sa dá súhlasiť, máte pravdu. A zabudol ste už povedať a bolo by to korektné, že aj váš, za vašej vlády pán Kovařík je trestne stíhaný. Čiže skúsme hovoriť tak pravdu a potom tu nebude dochádzať k nejakým problémom, aby sme si naliali čistého vína. Takže nielen tí predchádzajúci, ale aj váš, hej, Kovařík je trestne stíhaný, obvinený. Uvidíme, ako to dopadne, takže nielen predchádzajúce vlády. Viete, predtým ste tento zákon kritizovali – mne akože nevadí, ako na rovinu vám poviem, mne je to jedno – ste ho kritizovali. Keď ste sa dostali k moci a máte vlastného ministra, dokonca z vlastnej strany, tak už vám to vadí, že si nemôže vyberať tých ľudí, čo ste predtým kritizovali, že mali prechádzať. Dobre. Však ja si myslím, fakt, každý manažér by si mal vybrať, s tým s vami súhlasím. Ale teraz sa pýtam, zmenili ste názor, stáva sa aj to, sa pýtam, ak sa znova dostanete do parlamentu v opozícii, či budeme znova žiadať toho zákona, tak ako ste žiadali pred týmto, keď bola súčasná opozícia vo vláde, a zase vám to bude vyhovovať tak, že mali by sme ho tu voliť, a nemal by si ho vyberať minister. Budeme to vyberať len v tom, že keď vládne OĽANO alebo ministri, tak vtedy si môže minister vnútra vyberať policajných prezidentov a nástupcov, ale keď nie sme, vtedy nie? Alebo to už budete zahájať, tento svoj názor, už ste presvedčený a bude aj naďalej, lebo mi to také pripadá, viete, vtedy nie, teraz áno. Na rovinu ste mali povedať, áno, vtedy sme to žiadali, osvedčilo sa to, nemali sme pravdu, vraciame sa k nejakému pôvodnému, možno nejakému upresnenému a lepšiemu návrhu. Každý má právo zmeniť názor, len hovorme si to na rovinu. Takže to je asi všetko. Ďakujem.
Zmajkovičová, Renáta, podpredsedníčka NR SR (2013-09-18):
Pán poslanec Štefanec.
Šebová, Zuzana, poslankyňa NR SR (2019-10-23):
Štefan, ďakujem za tvoje vystúpenie. Tak ako si spomenul, že, že deformujeme systém zdravotného poistenia, áno, je to pravda, deformujeme ho už dlho, ten je zdeformovaný. Nerobí sa reforma, tu treba komplexnú reformu zdravotníctva, to všetci vieme, tá sa nerobí roky. A tí ľudia tam vonku majú čakať na čo? Kedy zreformujeme zdravotníctvo, kedy pochopíme, že takto to nefunguje, že to musíme robiť inak? Tí ľudia mnohokrát a nie, nie jeden z nás stretávame starých ľudí v tých, v tých lekárňach, to je fakt zo života a trasú sa s tými rukami a teraz nevedia, či tých 12 euro dá za tie pirule, ktoré potrebuje, alebo či si pôjde kúpiť rohlík, ktorý tiež potrebuje. Takže ja súhlasím s tebou, že systém zdravotného poistenia sa deformuje, ale môj názor je taký, že veci treba riešiť každopádne, lebo ľudia nemajú čas na to, aby čakali. A ocitajú, ocitajú sa práve tieto skupiny na okraji spoločnosti a to predsa v 21. storočí vo vyspelom štáte nemôžme pripustiť. Ďakujem.
Števulová, Zuzana, poslankyňa NR SR (2023-12-19):
Ďakujem za slovo. A ja sa ti chcem tiež, kolega Hargaš, poďakovať za tvoje záverečné vystúpenie. Myslím, že si veľmi pekne vypichol všetky tie najdôležitejšie časti tejto našej niekoľkodňovej rozpravy a za klub PS, ktorý sa týka kompetenčného zákona a ďalších dvadsiatich novelizovaných zákonov, venovali sme sa tu podrobne naozaj všetkému od únosu nezávislých inštitúcií až cez teda zbrojárske licencie, na čo neprišla žiadna reakcia od ministra obrany, ktorý tu bol niekoľkokrát v pléne, až po naozaj drobnosti ako Slov-Lex a prechod agendy ochrany osobných údajov. Myslím si, že sme to zvládli dôstojne a so cťou. A je mi naozaj veľmi ľúto, že tá kultúra, na ktorú si poukazoval vo svojom príspevku, kultúra toho grilovania, kultúra toho, že my poslanci, poslankyne tu nemáme len tú stranícku príslušnosť, ale zastupujeme naozaj všetkých voličov a voličky, ktorí nám odovzdali hlas a mali by sme týmto spôsobom vykonávať náš mandát, znova pripomínam, bez ohľadu na to, či sme poslancami vládnej koalície, alebo opozície, pretože ten právny štát a riadne fungovanie inštitúcií by mal byť predsa náš spoločný záujem. My ten mandát máme na štyri roky, ale ten štát tu bude dlhodobo, budeme v ňom žiť, budú tu žiť naše deti, naši rodičia a podobne, čiže si myslím, že to, čo si hovoril o tom, že by si poslanci koalície mali zobrať príklad z toho fungovania a zo zahraničia, špeciálne z Veľkej Británie a snažiť sa viesť s nami tú odbornú diskusiu aj na výboroch, bol veľmi dobrý. A ďakujem ti, že si to takto zakončil.
Grendel, Gábor, podpredseda NR SR (2022-10-04):
Prerušujem rokovanie o tomto bode programu a skôr ako prejdeme na ďalší bod, dovoľte, aby som privítal na balkóne pre verejnosť žiakov prvej Základnej školy Milana Rastislava Štefánika v Piešťanoch. Vitajte u nás. (Potlesk.) Teraz budeme pokračovať prvým čítaním o návrhu poslanca Tomáša Valáška na vydanie zákona o dani z výhody získanie v dôsledku... (reakcie z pléna), tak už dočítam aspoň dobre názov, získanej v dôsledku osobitnej situácie na trhu s ropou a o zmene a doplnení niektorých zákonov, tlač 1126. Návrh na jeho pridelenie na prerokovanie výborom je v rozhodnutí č. 1174. A skôr ako dám slovo pánovi poslancovi Valáškovi, aby návrh uviedol, dávam slovo pánovi poslancovi Suskovi s procedurálnym návrhom.
Kočiš, Eduard, poslanec NR SR (2021-12-08):
Ďakujem pekne za slovo, pán predseda. Baviť sa o povinnom očkovaní je naozaj zločinom proti ľudskosti, nech si kto myslí, ako chce, čo chce, jednoducho je to holý fakt, je to holá pravda. To, že naši dôchodcovia 60+ sú vystresovaní, žijú v neustálom strachu, pretože títo ľudia už nemajú príliš toho veľa na práci a na robote a sú nalepení na týchto rádiách, na televíznych obrazovkách a jednoducho stále dookola počúvajú len to isté – počet úmrtí, počet nakazených, počet testovaných, dajte sa zaočkovať, pretože očkovanie je jediná cesta, očkovanie je nádej, očkovanie je pieseň, očkovanie je hudba našej budúcnosti. Bludy, konšpirácie, teórie stále nikým a ničím nepodložené. Tento chaos, ktorý táto vláda, táto neschopná vláda vnáša do všetkých domácností na území Slovenskej republiky, už raz predsa musí skončiť. Ale ja stále neviem, kedy vy si toto chcete uvedomiť. Očkovanie povinné obyvateľstva 60+, o ktoré sa tu už pod vyhrážkami premiéra, bývalého premiéra, ministra zdravotníctva, ministerky spravodlivosti dookola pokúšate, veď to už je úplne za čiarou, úplne za čiarou. A ja keď sa mám rozhodnúť, či dám zaočkovať svojich starých rodičov, ktorí majú už hlboko cez 90, tak jednoducho vy nebudete o tom rozprávať, čo ja budem robiť, alebo ako sa oni samotní rozhodnú. A úplným vrcholom je to, že vláda Slovenskej republiky vo svojom uznesení ukladá ministrovi zdravotníctva v spolupráci s ministerkou spravodlivosti vypracovať a predložiť predsedovi vlády analýzu možnosti zavedenia povinného očkovania proti ochoreniu COVID-19 a možnosti obmedzenia úhrady z verejného zdravotného poistenia za zdravotnú starostlivosť poskytnutú osobe s ochorením COVID-19, ktorá sa rozhodla dobrovoľne sa nezaočkovať proti ochoreniu COVID-19, do 10. januára. Ste banda cynikov, banda chrapúňov a toto si nedovolila ani dynastia Kimov v Severnej Kórei. Sú to len nedoštudovaní pionieri oproti vám!
Bugár, Béla, podpredseda NR SR (2017-12-07):
Prezentujme sa a hlasujme o návrhu vládneho zákona ako celku. (Hlasovanie.) Prítomných 134 poslancov, za 101, proti 16, zdržalo sa 17 poslancov. Konštatujem, že novelu vládneho návrhu zákona sme schválili. Pristúpime k ďalšiemu bodu, ešte predtým mi dovoľte na balkóne privítať študentov z Banskej Štiavnice. Buďte vítaní v Národnej rade! (Potlesk.) Takže pristúpime k hlasovaniu v druhom čítaní o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty, tlač 703, 35. bod nášho programu. Pán poslanec Baláž, máte slovo. (Hlasovanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 703.)
Hort, Milan, podpredseda NR SR (2010-08-10):
Posledný s faktickou poznámkou vystúpi pán poslanec Ján Mikolaj, nech sa páči.
Laurenčík, Milan, podpredseda NR SR (2020-11-26):
Pán poslanec Peter Osuský.
Blanár, Juraj, podpredseda NR SR (2022-09-23):
Pán poslanec Fecko s faktickou poznámkou.
Šeliga, Juraj, podpredseda NR SR (2021-04-30):
Ďakujem pekne. Pán poslanec Ledecký, nech sa páči.
Zmajkovičová, Renáta, podpredsedníčka NR SR (2012-05-15):
Keďže pán poslanec Sulík bol posledným prihláseným do rozpravy, uviedla som všeobecnú rozpravu za skončenú a pýtam sa navrhovateľa, či chce zaujať stanovisko k rozprave. (Reakcia navrhovateľa.) Nech sa páči.
Laurenčík, Milan, podpredseda NR SR (2022-03-18):
Tam to ja neriadim, ale tu určite nemôžete.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 138 poslancov, za 35, proti 26, zdržalo sa 74, nehlasovali 3. Konštatujem, že návrh neprerokujeme v treťom čítaní. (Reakcie z pléna.) No (reakcie z pléna), áno, môžme sa k tomu vrátiť zajtra, dnes už určite nie. Pokračujeme hlasovaním o bode 74 schváleného programu, ktorým je druhé čítanie o návrhu poslancov Lehotského, Cmoreja, Viskupiča a Ledeckého na vydanie zákona, ktorým sa mení zákon č. 650/2004 o doplnkovom dôchodkovom sporení (tlač 1120). Dávam slovo spoločnej spravodajkyni z výboru pre sociálne veci pani poslankyni Kataríne Hatrákovej, aby hlasovanie uvádzala. (Hlasovanie o návrhu poslancov Národnej rady Slovenskej republiky Tomáša Lehotského, Petra Cmoreja, Mariána Viskupiča a Vladimíra Ledeckého na vydanie zákona, ktorým sa mení zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov , tlač 1120.)
R. Fico, poslanec: (2003-09-09):
Písomný materiál navrhujem predložiť poslancom Národnej rady do utorka budúceho týždňa. Potom po tomto vystúpení by prebehla všeobecná diskusia k reforme verejnej správy, k jej cieľom a rokovali by sme súčasne potom o ôsmich najpodstatnejších zákonoch,  ktoré sa týkajú reformy verejnej správy. A to sú tlače 341, 361, 355, 336, 316, 285, 290 a 354. Ďakujem.
Grendel, Gábor, podpredseda NR SR (2020-06-04):
Škoda, že nemôžem reagovať ako predsedajúci, nemal by som, takže nebudem to robiť. Pán poslanec Kmec je ďalší, kto vystúpi v písomnej rozprave, nech sa páči.
Grendel, Gábor, podpredseda NR SR (2021-10-19):
V rozprave ešte vystúpi pán poslanec Marián Kéry. Nech sa páči.
Mičovský, Ján, poslanec NR SR (2021-12-14):
Ďakujem za slovo. Pán predseda Karahuta, vnímam tvoje rozhorčenie, ale nie celkom ho zdieľam. Dnes večer, myslím, prejde touto sieňou história, my si to veľmi ani nevšimneme, že ideme prepásť obrovskú šancu na to, že sme naozaj mohli našim lesom pomôcť. Viem, že mnohí tu aj okolo mňa, aj možno aj tam ďalej vnímajú tento problém inak ako oficiálne, tu to bude vyznievať zo samotného hlasovania, ale možno je tá chvíľa teraz správna na to, aby som tu povedal štyri mená: Ján Farkaš, Michal Tomčík, Peter Válek a Matej Vigoda. Štyria lesníci, ktorí za niekoľko dní urobili obrovský kus práce na to, aby povedali, že tu existuje riešenie. Riešenie múdre, riešenie pre krajinu, riešenie pre ľudí, riešenie pre vidiek, riešenie pre dobré zárobky, riešenie pre prírode blízke hospodárenie, ktoré mohlo priniesť, určite by prinieslo kvalitu (zaznievanie gongu) do nášho lesa, do nášho Slovenska, ktoré rozhodne nebude obchádzané klimatickými zmenami. Nuž škoda, že história prejde, ale ja si myslím, že zase nekončí. Takže je veľmi dobré, že možno sa poučíme aj z neúspechu. A možno, pán predseda, len toľko, že bola tu obrovská podpora, ozaj tí štyria menovaní lesníci rozprávali so všetkými. Viem, že aj pán minister Budaj sa s tým stotožnil, aj pán Šíbl dokonca, aj pán premiér bol o tom informovaný. My sme vlastne stáli už na kraji úspechu, len vieš, poviem ti úprimne, pán predseda, že prišla chvíľa, keď to jeden muž zmaril. Nejakou esemeskou, nejakým hlasom, nejakým možno aj oprávneným z hľadiska logiky, ale z hľadiska etiky nie, rozhodnutím. A ten človek, ktorý to zmaril, bol predseda parlamentu a predseda tvojej strany SME RODINA. Je mi to ľúto. Ďakujem.
P. Hrušovský, predseda NR SR: (2004-05-14):
Zapnite pána poslanca Miklušičáka. J. Miklušičák, poslanec: Ďakujem, pán predsedajúci. Rešpektujem vystúpenie pána poslanca Madeja. Ja som včera vo svojom vystúpení povedal zhruba tie isté fakty, samozrejme, pokiaľ moja informácia je správna, pán predseda Okresného súdu z Dolného Kubína, ktorý tento materiál tu predvčerom prezentoval, nenapíše nič, čo nie je v prospech Dolného Kubína. Z tohto dôvodu aj beriem túto informáciu tak, že pán Madej sa prepožičal pre odprezentovanie názoru predsedu okresného súdu. Len pár poznámok ešte pre úplnosť a včerajšok. Aj Okresný súd v Námestove bol až do roku 1960 takisto minimálne od polovice 19. storočia. Znova hovorím, štátna správa nie je pre mestá, štátna správa, a v tomto ponímaní chápem aj výkon súdnictva, je pre občanov daného regiónu, nie pre jednotlivé mestá. A v tomto prípade je to nevýhodnejšie riešenie pre drvivú väčšinu obyvateľov Oravy. Ďakujem pekne za pozornosť.
M. Fronc, poslanec: (2007-03-22):
Interpeloval som pána ministra v súvislosti s tým, že sme podali novelu zákona ako poslaneckú a týkalo sa to zákona o financovaní škôl a školských zariadení, veľmi malú novelu, a v zmysle legislatívnych pravidiel ministerstvo financií dalo stanovisko, že táto novela má dosah na štátny rozpočet. Následne bola novela toho istého zákona predložená vládou, kde tie drobné úpravy sa prakticky v tom istom zákone, ktorý predložila vláda, nachádzali a tá akosi nemala dosah na verejné financie. Čakal som, ako mi odpovie pán minister. Pravdu povediac, priznať chybu by si žiadalo istú noblesu. Tej noblesy som sa nedočkal. Ale čo má úplne prekvapilo, musím povedať, že pokiaľ, dovoľte, aby som odcitoval, v návrhu zákona o financovaní škôl a školských zariadení č. 597, ktoré bolo podané vládou, sa píše: „návrh zákona nemá dopad na verejné financie“, tak sa dočítam v odpovedi od pána ministra financií, citujem: „Vláda uznesením č. 72 z roku 2007 schválila sumu 386 mil. korún pre obce a vyššie územné celky na zabezpečovanie financovania týchto škôl a školských zariadení“. 386 miliónov nie je žiaden dopad na štátny rozpočet? Pán minister, ja vás nechcem spochybňovať a zosmiešňovať ohľadom 386 miliónov, ale, pán minister, moja otázka znie: Čítate vôbec materiály, ktoré vám pripravia vaši zamestnanci? A, pán minister, viete vôbec, čo podpisujete? Ďakujem, skončil som, pán predsedajúci.
Fecko, Martin, poslanec NR SR (2011-03-25):
Ďakujem pekne. Pán kolega Brocka, plne sa stotožňujem so všetkými slovami, ktoré ste povedal. A áno, aj Európa bola na kresťanských tradíciách založená, proste, máme to tu. To už nám nikto neodškriepi. A hovorím, že pokiaľ by aj na Slovensku sme sa riadili Desatorom, tak máme tu raj na zemi. Žiaľ, máme tak, ako sa máme, ale to už je na každého osobnom svedomí. Pretože ja hovorím, že nieže nepokradneš iba toľko, nepokradneš, nie že nezosmilníš iba toľko, nezosmilníš atď. Takže plne podporujem a nemám s tým problém. Ďakujem za vašu rozpravu. Ďakujem.
Paška, Pavol, predseda NR SR (2013-10-28):
Pán poslanec Hlina, vaša reakcia.
Kvorka, Ján, poslanec NR SR (2018-10-16):
Ďakujem, pán predsedajúci. V rozprave k uvedenému návrhu zákona vystúpili dvaja páni poslanci. Pán poslanec Simon požiadal vyňať na osobitné hlasovanie bod 12 spoločnej správy. Pani poslankyňa Zemanová podala procedurálny návrh, v ktorom požiadala o nepokračovaní v rokovaní, dajte, prosím, pán predsedajúci, o tomto hlasovať.
B. Bugár, podpredseda NR SR: (2002-11-14):
Takže hlásia sa ústne do rozpravy ešte k tomuto bodu páni poslanci Jasovský, Karlin a Farkas. Takže, nech sa páči, pán poslanec, môžete pokračovať alebo začať vôbec.
V. Veteška, podpredseda NR SR: (2003-12-10):
M. Juščík, poslanec: Najprv by som chcel poďakovať kolegyni Bollovej za podporu a doplnenie a, pán poslanec Galbavý, vy si ho schválite aj tak. Ale v záujme dobrej veci, o ktorú šlo, my komunisti sme vždy boli na tomto mieste, aby sme podporili dobré veci, a vedzte, že tak to aj bude, lebo o dobré veci máme záujem i my, i preto, že je to pre ľudí. To nie sú len komunisti, ľudia, všetci, a keď takto budeme, ja si myslím, že dokážeme veľa vecí urobiť spoločne, ale keď budeme si jedine len takto proti sebe, ja si myslím, že nie. A výbor je preto, aby sme tieto veci, ktoré sme tam navrhli, posunuli, ja by som prosil všetkých kolegov, že z tej rezervy vlády, ktorú požadujeme z výboru, presunúť do kapitoly mi... (Prerušenie vystúpenia časomierou.)
B. Bugár, podpredseda NR SR: (2002-03-14):
(Hlasovanie.) Prítomných je 90 poslancov, za 83, zdržalo sa 6, nehlasoval 1. Konštatujem, že Národná rada postúpila vládny návrh zákona do tretieho čítania. Otváram rozpravu v rámci tretieho čítania. Pýtam sa, kto sa hlási do rozpravy? Konštatujem, že nikto. Vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Nech sa páči, prezentujme sa a hlasujme o návrhu ako o celku. Pán poslanec Šagát! (Hlasovanie.) Prítomných je 92 poslancov, za 85, proti 1, zdržalo sa 6. Konštatujem, že sme schválili vládny návrh zákona o povolaní lekárnika a o Slovenskej lekárnickej komore. Vážené panie poslankyne, páni poslanci, teraz pristúpime k druhému hlasovaniu o vládnom návrhu zákona o povolaní lekára, o Slovenskej lekárskej komore, o povolaní zubného lekára a o Slovenskej komore zubných lekárov (tlač 1170). Spoločným spravodajcom je pán poslanec Ferkó. Nech sa páči, máte slovo, pristúpime k hlasovaniu. B. Ferkó, poslanec: Ďakujem pekne, pán predsedajúci. Gestorský výbor odporučil hlasovať en bloc a schváliť body 1, 2, 3, 4, 5, 6, 7, 8, 9, 10, 11 až 20, 21, 22, 23, 25, 26, 28, 29, 30, 31, 32, 33, 35, 36, 38, 39, 40, 41 až 50, 51, 52, 53, 55 až 60, pardon, 55, 56, 58, 59, 60, 61, 62, 64, 65, 66, 67, 68, 69, 70, 71, 72, 73, 74, 76, 77, 78, 80, 81, 82, 84, 86, 88, 90, 92, 93, 94, 95, 96. Body 98 a 99 boli vyňaté na osobitné hlasovanie. Ďalej 101, 102, 103, 104. Moment, moment, áno, áno, 101, tam bol podaný pozmeňujúci návrh, takže 101 tiež vyňať na osobitné hlasovanie.
Blanár, Juraj, podpredseda NR SR (2022-10-04):
Pán poslanec Peter Vons.
P. Paška, predseda NR SR: (2009-04-28):
Pani poslankyňa, procedurálny návrh? Nech sa páči.
Laurenčík, Milan, podpredseda NR SR (2022-05-25):
Ďakujem, pán poslanec. Prosím, zaujmite miesto určené pre spravodajcu. Ja teraz otváram rozpravu. Do rozpravy som dostal písomnú prihlášku za klub SaS sa prihlásil pán poslanec Peter Cmorej, ale zároveň som ho čítal aj medzi ospravedlnenými, tak zrejme tu pán poslanec dneska nebude. Takže stráca poradie. Prvýkrát. Vyzývam ho druhýkrát. Ani druhýkrát tu nie je. Stráca poradie. A tým pádom môžme otvoriť rozpravu ústnu, a pýtam sa, kto sa chce prihlásiť do rozpravy ústne. Konštatujem, že nikto. Do rozpravy sa prihlásil pán navrhovateľ, takže nech sa páči, máte slovo.
Sulík, Richard, predseda NR SR (2011-09-13):
S faktickou poznámkou sa prihlásil jeden poslanec. Uzatváram možnosť. Pán poslanec Kaliňák, máte slovo.
Bugár, Béla, podpredseda NR SR (2016-09-07):
Otváram možnosť sa prihlásiť ústne do rozpravy. (Reakcie z pléna.) Dvaja, končím možnosť sa prihlásiť. To znamená (reakcia spravodajkyne), však hovorím, že dvaja, dve teda, pani poslankyňa Shahzad a, samozrejme, pani spravodajkyňa. Takže, pani poslankyňa, nech sa páči, môžte aj z miesta, alebo môžte prísť sem. (Reakcia spravodajkyne.) Nevadí, však žiadny problém. (Reakcia spravodajkyne.) Počkajte, tam máte ten mikrofón.
Pčolinský, Peter, podpredseda NR SR (2022-11-15):
Pán poslanec Šefčík.
P. Prokopovič, poslanec: (2001-11-29):
V spoločnej správe číslo 1131a je uvedené, že gestorský výbor prijal jeden pozmeňujúci návrh a odporúča ho schváliť.
Hrnčiar, Andrej, podpredseda NR SR (2017-03-30):
Pán poslanec Kéry.
Kuriak, Milan, poslanec NR SR (2020-04-28):
Ďakujem za slovo, pán predsedajúci. Pán kolega poslanec Mazurek, chcem zareagovať na začiatok vašej rozpravy. Aj mne je ľúto všetkých ľudí, ktorí stoja na hraniciach a musia čakať naozaj aj niekoľko hodín, kým sa dostanú na Slovensko. Ale uvedomme si jednu skutočnosť, že opatrenia vlády Igora Matoviča prispeli k tomu, že máme najlepšie výsledky, čo sa týka boja s koronakrízou v Európe. A mnohí politici v okolitých štátoch aj celej Európy nám dávajú hold za tieto opatrenia. Čo sa týka pobytov v karanténach, hovoríte, že iba o zlých skúsenostiach. Ale ja sa rozprávam s mnohými ľuďmi a počúvam od nich aj pochvalné slová na prístup ľudí, ktorí sa o nich v tejto karanténe a v karanténach na Slovensku starajú. Neviem ako vy, ale ja podporujem kroky vlády Igora Matoviča, lebo ide o ochranu zdravia a životov ľudí, a ja mám dosť veľa skúseností, že hodnota života je nadovšetko. Aj z vlastného života, mne osobne zomreli štyria súrodenci, tak ja naozaj budem robiť všetko preto, aby tieto opatrenia boli stále. Radšej budem za prísnejšie opatrenia, ako povoliť v týchto veciach. Ďakujem. (Potlesk.)
J. Tkáčová, poslankyňa: (2009-12-10):
Mrzí ma, že ste neboli včera na uvedení zákona o 12-ročnom moratóriu, pretože na záver svojho vystúpenia som sa dopracovala takisto k tej spojnici medzi obsahom vlastenectva a našou povinnosťou alebo morálnou povinnosťou nechať budúcim generáciám túto krajinu, našu vlasť obývateľnú, je to náš morálny záväzok. Čo sa týka návrhov, ktoré predložil kolega Miklós, sú identické s tými, ktoré predkladá výbor, v podstate sme sa dohodli, že ich kolega stiahne, a o to viac ma mrzí spôsob, ktorým toto stiahnutie bolo uskutočnené, pretože ho nestiahol predkladateľ, ale niekto, kto toto právo nemal, čím podľa môjho názoru práva iniciatívne predkladať návrhy pána poslanca Miklósa boli dotknuté. Áno, správne ste povedali, že prieskum robia zahraničné spoločnosti, nielen v prípade Kremnice, ale aj v prípade ťažby uránu a vždy sa nám tam vynára jedna spoločnosť Turnigen. Samozrejme, oni ten prieskum robia cez slovenské dcérske spoločnosti, ale tí zahraniční vlastníci sú úplne jasní. A aj keď sa v slovenskej tlači k ťažbe uránu, k prieskumným prácam nevyjadrujú, oni sa tak vyjadrujú napríklad v Kanade, kde prezentujú... (Prerušenie vystúpenia časomerom.)
Kuffa, Filip, poslanec NR SR (2022-06-24):
Pán kolega Šefčík, keďže v úvode si povedal, že vystupuješ ako laik, ja len pre doplnenie tých krajín, čo si vymenoval, že má aj teda nejaký regulačný lov, aj keď to neni celkom správny teda pojem, zacitujem z Programu starostlivosti o medveďa hnedého. „Podľa Bernského dohovoru si niektoré štáty uplatnili výhradu z prílohy č. 2 v súlade s čl. 22 ods. 1 dohovoru, Slovenská republika si uplatňuje výhradu vo vzťahu k dvom druhom uvedeným v prílohe 2. Tieto druhy sú vlk dravý a medveď hnedý. Dôvodom pre uplatnenie tejto výhrady s ohľadom na stav ochrany týchto druhov v súlade s čl. 6 dohovoru je, že súčasný stav populácie v Slovenskej republike umožňuje reguláciu ich početnosti bez dopadu na prežitie a na funkciu týchto druhov v prírodných ekosystémoch.“ To v 2016. sa už konštatovalo v programe starostlivosti, to je to, čo som rozoberal aj tých 8 mil., že kde išli. „V praxi to znamená, že medveď môže byť ulovený na základe vydanej výnimky, čo však neznamená, že nie je prísne chránený.“ Čiže to sa nevylučuje, tá prísna chránenosť a tá regulácia jeho. A teraz, hej: „V členských štátoch Bernského dohovoru požiadali o výhradu z prílohy Bielorusko, Bulharsko, Česká republika, Fínsko, Lotyšsko, Litva, bývalá Juhoslovanská republika Macedónsko, Poľsko, Slovinsko, Slovensko, Španielsko, Turecko a Ukrajina.“ Čiže tých krajín je hodne. To zas neni to také len nejaké raritné, že iba nejaké Fínsko má a tak ďalej. Teraz som vymenoval tie krajiny. A čo sa týka toho pojmu regulačný lov, naozaj v legislatíve ho nemáme, tak to je také v hovorovej reči, že regulačný alebo bol ten ochranný odstrel. Myslím si, že je načase zmeniť zákon o ochrane prírody a krajiny a možno aj ten § 40 a tak ďalej a možno nejako ho rozšíriť, a verím tomu, že keď sa takýto návrh dá, a možnože sa rozšíria aj tie kompetencie, tak to prejde celým plénom. Vidíš teraz, že v podstate každý, čo tu sedí, si myslím, že sa zhodne na tom, že je najvyšší čas začať s reálnou reguláciou a nejako prijať aj tie iné prostriedky a rozšíriť možnosti.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 134 prítomných, 123 za, 11 sa zdržalo. Konštatujem, že sme tento návrh schválili. Teraz pristúpime k hlasovaniu o návrhu uznesenia k návrhu na aktualizáciu vojenského zastúpenia Slovenskej republiky pri orgánoch NATO a EÚ a návrh na vyslanie príslušníkov Ozbrojených síl Slovenskej republiky do orgánov vojenského zastúpenia Slovenskej republiky pri NATO a EÚ a do vojenských štruktúr, tlač 350. Prosím spoločného spravodajcu z výboru pre obranu a bezpečnosť poslanca Michala Barteka, aby hlasovanie uviedol. (Hlasovanie o návrhu na aktualizáciu vojenského zastúpenia Slovenskej republiky pri orgánoch NATO/EÚ a návrh na vyslanie príslušníkov OS SR do orgánov vojenského zastúpenia Slovenskej republiky pri NATO/EÚ a do vojenských štruktúr NATO/EÚ , tlač 350.)
Zemanová, Anna, poslankyňa NR SR (2018-09-11):
Vážený pán predseda, podávam týmto procedurálny návrh, aby sa ako posledný bod programu 34. schôdze Národnej rady Slovenskej republiky zaradil tento nový bod: Voľba členov Rady Slovenského pozemkového fondu. Odôvodnenie: Národná rada Slovenskej republiky si k dnešnému dňu nesplnila svoju zákonnú povinnosť zvoliť členov Rady SPF, ktorých do zákona, zo zákona Slovenskej národnej rady č. 330/1991 Zb. volí na základe návrhu výboru. 
K dnešnému dňu sú tieto posty neobsadené. Mám ešte druhý procedurálny návrh, ktorý s týmto súvisí, a síce, že, vážený pán predseda, podávam týmto svoj druhý procedurálny návrh v nasledovnom znení: Národná rada Slovenskej republiky ukladá predsedovi Národnej rady Slovenskej republiky prideliť výboru Národnej rady Slovenskej republiky úlohu predložiť Národnej rade Slovenskej republiky návrh na voľbu členov Rady Slovenského pozemkového fondu. Odôvodnenie: K dnešnému dňu sú neobsadené posty... (Prerušenie vystúpenia časomerom.)
Sulík, Richard, podpredseda vlády a minister hospodárstva SR (2022-03-17):
Ale môžem reagovať, teda keď už som tu?
Matečná, Gabriela, podpredsedníčka vlády a ministerka pôdohospodárstva a rozvoja vidieka SR (2019-02-05):
Ďakujem veľmi pekne za trpezlivosť. Ja by som sa chcela ospravedlniť, pretože parlamentný výbor pre poľnohospodárstvo a životné prostredie ma troška zdržal. Rozoberali sme tam kauzu poľského mäsa, ale nemenej dôležitá a závažná téma je zákon o neprimeraných podmienkach v obchode s potravinami. Vážená pani predsedajúca, vážené panie poslankyne, páni poslanci, dovoľte mi, aby som uviedla, že cieľom predloženého vládneho návrhu zákona je zabezpečiť precíznejšiu a komplexnejšiu právnu úpravu v oblasti obchodu s potravinami medzi dodávateľmi a odberateľmi potravín. Obchod s potravinami je narúšaný výskytom neprimeraných podmienok zmluvných vzťahov medzi dodávateľom a odberateľom, ktorý je dôsledkom silnejšieho ekonomického postavenia jednej zo zmluvných strán. Návrh zákona reaguje na skúsenosti získané z aplikácie súčasne platného zákona 362/2012 Z. z. o neprimeraných podmienkach v obchodných vzťahoch, ktorých predmetom sú potraviny. V porovnaní so súčasným stavom predkladaný návrh zákona dopĺňa výpočet neprimeraných podmienok o konania a opomenutia konaní, ktoré sa vyskytujú v zmluvnej praxi medzi dodávateľmi a odberateľmi. Okrem toho návrh zákona rozširuje zákaz neprimeraných podmienok aj na fázu ich požadovania a uplatňovania a ustanovuje samostatnú úpravu procesu kontroly dodržiavania zákazu neprimeraných podmienok. Chcem na tomto mieste poďakovať členom výborov Národnej rady, ktoré vládny návrh zákona prerokovali, za ich konštruktívny prístup a viaceré pozitívne námety na úpravu návrhu zákona. Vážená pani predsedajúca, vážené pani poslankyne, páni poslanci, vzhľadom na vyššie uvedené, dovoľujem si vás požiadať o prerokovanie predloženého vládneho návrhu zákona a jeho posunutie do tretieho čítania. Ďakujem pekne za pozornosť.
Šefčík, Marek, poslanec NR SR (2021-03-30):
Ďakujem za slovo, pán predsedajúci. Vážená pani poslankyňa, páni poslanci, vážení prítomní, ako spravodajca výboru predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem výbor Národnej rady pre zdravotníctvo s tým, že uvedené výbory predmetný návrh zákona prerokujú ihneď. Pán predsedajúci, otvorte všeobecnú rozpravu. Ďakujem.
Grendel, Gábor, podpredseda NR SR (2022-02-25):
Pán poslanec Kotleba.
P. Hrušovský, podpredseda NR SR: (2002-02-12):
P. Brňák, poslanec: Vážený pán predsedajúci, vážení páni ministri a vážená Národná rada Slovenskej republiky, bolo by politickou chybou poslanca opozície v parlamente nepovedať toto: V decembri minulého roku sme schválili zákon, ktorým sa ustanovujú podmienky vydávania aproximačných nariadení vlády Slovenskej republiky. Mám taký dojem, že tento zákon ešte stále nenadobudol účinnosť a že dnes v mesiaci  február, ale tento návrh bol podaný v mesiaci január tohto roku, skupina poslancov vládnej koalície predkladá návrh na novelu tohto zákona. Toto je obraz súčasnej vládnej moci. V decembri uplynulého roku parlament schváli zákon, ktorý je nevyhnutné a potrebné novelizovať už v mesiaci január, resp. február roku budúceho. Chcem len poprosiť, ak by pán predkladateľ zase chcel hodiť zodpovednosť na plecia opozície, tak ako sa to dnes bežne deje v médiách a všade inde, kde vlastne príčinou všetkého chaosu a nezmyselnosti je buď vláda predchádzajúca, alebo naša nedokonalosť opozície tým, že sme na toto nepoukazovali, že toto nie je maslo na hlave poslancov parlamentnej opozície, ale toto je maslo na hlave súčasnej vládnej koalície. Ďakujem za vašu pozornosť.
P. Hrušovský, predseda NR SR: (2004-03-09):
(Hlasovanie.) 138 prítomných, 76 za návrh, 66 proti, 56 sa zdržalo. Konštatujem, že vládny návrh zákona o voľbách do Národnej rady Slovenskej republiky sme schválili. Ďakujem pánovi ministrovi ako aj pánovi spoločnému spravodajcovi, pristúpime k hlasovaniu o prerokovaných návrhoch, ktorých predkladateľom za vládu Slovenskej republiky bol pán minister financií. Prosím teraz pána poslanca Horáka, pána podpredsedu vlády Mikloša, aby zaujali svoje miesto určené pre navrhovateľov a spravodajcov. Pristúpime k hlasovaniu o vládnom návrhu zákona o nakladaní s majetkom verejnoprávnych inštitúcií a o zmene zákona 259/1993 Z. z. o Slovenskej lesníckej komore. Páni poslanci, prosím, upokojme sa, prosím pána poslanca Horáka, aby uvádzal jednotlivé návrhy hlasovaní k prerokúvanému vládnemu návrhu zákona. Nech sa páči, pán poslanec Horák. V. Horák, poslanec: Áno, z rozpravy nevyplynuli žiadne pozmeňujúce návrhy, preto budeme hlasovať len o pozmeňujúcich návrhoch, ktoré boli v spoločnej správe, a navrhujem hlasovať spoločne o pozmeňujúcich návrhoch 1, 2, 4 až 6 s odporúčaním schváliť.
Zmajkovičová, Renáta, podpredsedníčka NR SR (2014-01-30):
Pán poslanec Hlina, môžete... (Neustále výkriky poslanca Hlinu.)
Gyimesi, Juraj, poslanec NR SR (2020-09-02):
Ďakujem za slovo. Vážený pán predsedajúci, vážené pani poslankyne, vážení páni poslanci, dovoľte mi z poverenia gestorského výboru pre ľudské práva a národnostné menšiny podať informáciu o prerokovaní návrhu predmetného uznesenia, je to tlač 231, vo výbore. V súlade z rozhodnutím predsedu Národnej rady č. 225 z 31. augusta 2020 výbor prerokoval návrh uznesenia na svojej 10. schôdzi dnes 2. septembra 2020. Výbor prijal uznesenie č. 30, v ktorom vyjadril súhlas s návrhom uznesenia a odporúča Národnej rade toto vyhlásenie schváliť. Pán predsedajúci, dal by som informáciu aj o, o druhej...
Číž, Miroslav, podpredseda NR SR (2015-07-02):
Pán poslanec Přidal.
Nicholsonová, Lucia, poslankyňa NR SR (2012-09-25):
Ďakujem veľmi pekne za slovo. Ja by som to chcela uviesť na pravú mieru. Pozrite sa, je skutočne rozdiel medzi tým, že kto má mať vysokú školu a kto má mať základnú školu, lebo snáď sa zhodneme na tom, že to, že od niekoho očakávame základnú školu, možno považovať za formálne vyjadrenie toho, že ten človek vie čítať a písať, nič viac a nič menej. A bez tohto, bez čítania, písania, je asi ťažké urobiť vodičák. Takže, prosím vás, ukončime túto debatu o tom, o vysokej škole a o základnej škole, pretože ja tam nevidím v tom zmysel, absolútne žiaden. Jednoducho základná škola je formálne potvrdenie toho, že vieš čítať a písať. Vysoká škola je proste nadstavba. A ja sa skláňam pred vzdelaním, ale to naozaj niečo nad istú úroveň. Ale tá základná škola je to základné, preto sa to volá základná škola, to je ten základ, ktorý proste by sme mali mať, a môže to byť základ pre predpoklad získania vodičského oprávnenia. Druhá vec. Ja som hovorila o sociálne vylúčených spoločenstvách a hovorila som o rómskych osadách. Je obrovský rozdiel medzi tým, o čom hovoríš ty, Igor, pretože ty hovoríš o Rómoch a ja hovorím o deťoch, alebo teda o ľuďoch zo sociálne vylúčených spoločenstiev, resp. z rómskych osád. Pretože sociálne vylúčené spoločenstvá nie sú nič iné ako rómske osady, ale nie všetci Rómovia žijú v rómskych osadách. A nehovoriac o tom, že nie všetci tí, ktorí žijú v rómskych osadách, sú Rómovia. Takže prosím ťa, keď chceš byť reformátorom riešenia rómskej otázky, tak si aspoň ujasni tieto základné termíny. Ja si myslím, že Peter ti bude nápomocný. Viac k tomu asi nemám čo dodať. Ďakujem.
Jurinová, Erika, poslankyňa NR SR (2016-04-19):
Ďakujem pekne. Takisto veľmi ma zaujalo to, že celým vaším prejavom išla, alebo celý prejav bol zameraný na kontinuity toho, čo bolo až do dnešných dní. Je mi smutno, že tá kontinuita bude, bohužiaľ, práve v oblasti, na ktorú sa nikto z nášho klubu neteší, a to v korupcii. To je to pojítko, ktoré spájalo minulú vládu a teraz, bohužiaľ, vládu zloženú zo štyroch strán. Ak by som sa zamerala možnože na konkrétne oblasti, ktoré ste hovorili. Čo sa týka obchodných reťazcoch, pamätám si, ako pán minister, minulý minister Jahnátek sa veľmi dušoval, ako zmení zákonom politiku obchodných reťazcoch, ako sa všetko zlepší. No ide to teda zrejme veľmi pomaly, keďže zákon už platí, myslím, že dva alebo tri roky, a až také veľké zmeny nenastali. Tiež ste mi pripomenuli, ako pán poslanec Janko Mičovský v minulom volebnom období upozorňoval ministra Jahnátka niekoľkokrát na to, čo sa deje v štátnych lesoch, aké zmluvy na zvoz dreva. Tunak ste to, tiež o tom rozprávali. Dnes ma napadá, že nová ministerka, bude mať naozaj veľa práce, pôdohospodárstva, pretože už vieme, že pristávajú jej na stole oznámenia o tom, že sa vyrúbava les v oblastiach, ktorý mal alebo mohol, myslím, že aj mal zostať nedotknutý. Ako ste hovorili o odpadovom hospodárstve, napadali ma hneď, na Orave riešime problém environmentálnej záťaže, kde vidím jednoznačne naplnenie jednej firmy, veľkej firmy, oravskej firmy, veľmi silnej firmy na eurofondy. A naozaj budem veľmi dbať na to, aby minister životného prostredia veľmi dôsledne sledoval aj túto oblasť. Ak ste... (Prerušenie vystúpenia časomerom.)
Paška, Pavol, predseda NR SR (2013-03-22):
Vyhlasujem krátku prestávku do 11.20 h a budeme pokračovať v rozprave. Ďakujem. (Prestávka.) (Po prestávke.)
B. Bugár, podpredseda NR SR: (2004-10-22):
Otváram rozpravu o tomto bode programu a pýtam sa, či sa hlási  niekto do rozpravy. Konštatujem, že nikto. Vyhlasujem rozpravu za skončenú. Prerušujem rokovanie o tomto bode programu. Ďakujem, pán spravodajca. Budeme pokračovať prvým čítaním o návrhu skupiny poslancov Národnej rady Slovenskej republiky na vydanie zákona o spôsobe vymenovávania a odvolávania vedúcich predstaviteľov štátnej správy (tlač 894). Znovu dávam slovo poslancovi Branislavovi Opaternému, aby za skupinu poslancov návrh zákona uviedol. Nech sa páči. B. Opaterný, poslanec: Ďakujem, pán predsedajúci. Vážené kolegyne, vážení kolegovia, toto už je známa vec, vraciame sa k tomu už niekoľkýkrát. V tejto novele navrhujeme, aby sa na prednostov a riaditeľov uvedených v tomto zákone vzťahovali ustanovenia zákona o štátnej službe, a to v plnom rozsahu. Dôvodom na túto úpravu je, že jedným zo základných princípov štátnej služby je princíp politickej nezávislosti, čo sa dosiahne len vybraním vhodného uchádzača režimom výberových konaní vykonaným podľa zákona č. 312/2001  Z. z. o štátnej službe a o zmene a doplnení niektorých zákonov v znení neskorších predpisov. Zákon o štátnej službe ustanovuje možnosť na vymenovanie úspešného uchádzača, to znamená, že nemusí ísť nevyhnutne o uchádzača umiestneného na 1. mieste za predpokladu, že ide o štátnozamestnanecké miesto, ktoré je v priamej riadiacej pôsobnosti ministra v orgáne miestnej štátnej správy. Touto zmenou sa zároveň odstráni nepriama novelizácia zákona o štátnej službe, ktorá v § 10 ustanovuje funkcie vedúcich služobných úradov. Akákoľvek iná úprava postavenia vedúceho služobného úradu by bola teda v rozpore so zákonom o štátnej službe. Vážené kolegyne, vážení kolegovia, prosím vás o podporu tohto zákona, pričom apelujem aj na členov tých strán a tých klubov, ktorí v predvolebnej kampani veľmi hlasne hovorili občanom o potrebe odstrániť politické nominácie, o potrebe obsadzovať úrady profesionálmi, odborníkmi, ľuďmi z brandže. Ďakujem za pozornosť.
Hrnčiar Andrej, podpredseda NR SR (2016-12-07):
Nie tak. Tak...
Zimenová, Zuzana, poslankyňa NR SR (2019-03-29):
Pán Fico povedal: „Ak nefunguje bordel, vymeňte prostitútky.“ A tento rok pán... (Prerušenie vystúpenia predsedajúcim.)
Laššáková, Jana, podpredsedníčka NR SR (2015-10-02):
S reakciou pani poslankyňa Šípošová, nech sa páči.
Hlina, Alojz, poslanec NR SR (2012-10-24):
Ďakujem veľmi. Ja chcem pána Brocku poprosiť, teda potvrdiť, že čo sa týka toho prvého pozmeňujúceho návrhu, tak to je naozaj, ja si myslím, že jedna z ciest, ktorým by sme mohli zmierňovať dopady. Čo sa týka toho druhého, ja mu fandím, dokonca ja by som bol aj za, ale, pán Brocka, musíme si uvedomiť jednu vec, že tu vzniká nové náboženstvo. Ľudia už nechodia do chrámov, chodia do chrámov konzumu. Vytvára sa nové náboženstvo. A tu sú apoštoli vedľa mňa, ktorí vlastne roznášajú to Sväté písmo z chrámu konzumu a rozprávajú, že v nedeľu sa tam treba prechádzať. Ja sa tak, ja nehovorím, že tam nechodím, ja som tiež bol v nedeľu Auparku, nie raz, ale tak furt sa nad tým pousmejem, lebo rýchlo to prebehnem, že ako tí ľudia normálne sa tam štafacírujú, že tak proste, ako im to tak, akože si to užívajú, že sa idú prejsť do Auparku. Čiže to bude ťažký boj, toto je fakt nové náboženstvo, ktoré tu vzniká. Čiže ja môžem len držať palce. Pravdou však je, že vidíte, že to nabrúsenie je veľké. No tak, že! Ale potajme vám tie palce držím. Ďakujem.
P. Hrušovský, podpredseda NR SR: (2002-06-27):
P. Kanis, poslanec: Ja by som chcel podporiť pána Ftáčnika, že ten model Spoločnej zdravotnej poisťovne je asi taký, že keď ona vznikla, tak tam boli vojaci, policajti a železničiari. A treba povedať, že železnica nikdy od začiatku jednoducho neplatila. To je v podstate od vojakov, od policajtov. A keď je to už absolútne neúnosné, tak vtedy vláda obyčajne rozhodne, že dá za tú železnicu nejaké peniaze a tie sa prerozdelia, čiže zas tam skoro nič neostane. Čiže aby sme to videli, ako ten model funguje. Ak by železničiari platili tak, ako policajti alebo vojaci, no tak to by bola ako vzorová poisťovňa. Lenže tam obyčajne minimálne miliarda alebo viac príspevkov, ktoré majú zo železnice, chýba, čiže nemožno sa potom diviť, že je tu snaha o zníženie percenta prerozdeľovania.
Zs. Simon, poslanec: (2008-09-18):
Moja prvá otázka bola totožná alebo takmer identická s tým, čo položil pán poslanec Farkas. A doplňujúca otázka bude smerovať jednak k tejto prvej časti. Považujete za spravodlivé, že z 2 900 obcí na Slovensku 1 900, ktorých počet obyvateľov je menej ako 800, nemá od roku 2004 umožnené uchádzať sa o rozvojové aktivity? Je to správny prístup podľa vás, že tieto malé obce nemajú možnosť sa rozvíjať? Problematika DPH, ktorú ste spomenuli v predchádzajúcom vystúpení na poslanca Farkasa, je podľa vás opodstatnená, keď dneska zavádzate tie isté riešenia, ktoré už vláda v roku 2004 uplatňovala a riadila z hľadiska vratky DPH? A čo sa týka poľnohospodárov. Do koľkých bodov bodového hodnotenia projektov žiadatelia z tých 2 540 žiadateľov dostane pozitívne posúdené projekty a podpísané dohody?
R. Fico, poslanec: (2002-05-21):
J. Migaš, predseda NR SR: Ďakujem, pán spravodajca, nech sa páči, zaujmite svoje miesto. Otváram všeobecnú rozpravu o tomto bode programu. Písomne sa neprihlásil nikto. Pýtam sa, kto sa do rozpravy hlási ústne. Nie je to tak. Vyhlasujem všeobecnú rozpravu za skončenú. Ďakujem pánu ministrovi, pánu spravodajcovi. Budeme hlasovať neskôr, preto prerušujem rokovania o tomto bode programu. Ďalším bodom programu je prvé čítanie o vládnom návrhu zákona, ktorým sa dopĺňa zákon Národnej rady Slovenskej republiky č. 328/1996 Z. z., ktorým sa ustanovujú nové sídla a obvody súdov, a o zmene a doplnení niektorých zákonov. Vládny návrh zákona ste dostali ako tlač 1473, návrh na pridelenie vládneho návrhu zákona a prerokovanie výborom Národnej rady máte v mojom rozhodnutí č. 1666. Vládny návrh zákona odôvodní minister vnútra Slovenskej republiky Ivan Šimko, nech sa páči.
Chaban, Ivan, poslanec NR SR (2011-04-05):
Vážený pán predsedajúci, v rozprave nezazneli žiadne pozmeňujúce návrhy. Prosím, dajte hlasovať o bodoch spoločnej správy s odporúčaním gestorského výboru schváliť.
Laššáková, Jana, podpredsedníčka NR SR (2012-08-07):
Pani poslankyňa Vaľová. Nech sa páči.
P. Hrušovský, predseda NR SR: (2005-05-24):
Neschválili sme návrh. Budeme hlasovať o bode 117, gestorský výbor nezaujal stanovisko. Hlasujeme, páni poslanci o bode 117. (Hlasovanie.) 138 prítomných, 30 za, 55 proti, 53 sa zdržalo. Bod 117 sme neschválili. Bod 155 zo spoločnej správy. Gestorský výbor ho odporúča schváliť. Hlasujeme, páni poslanci. (Hlasovanie.) 139 prítomných, 48 za, 73 proti, 18 sa zdržalo. Bod 155 sme neschválili. Budeme hlasovať o bode 161 s odporúčaním gestorského výboru schváliť ho. Hlasujeme,  páni poslanci, o bode 161. (Hlasovanie.) 139 prítomných, 139 za. Bod 161 zo spoločnej správy sme  schválili. Hlasujeme o bode 173 – lehota účinnosti. Gestorský výbor odporúča schváliť ho. Hlasujeme, páni poslanci. (Hlasovanie.) 138 prítomných, 88 za, 5 proti, 45 sa zdržalo. Schválili sme  bod 173. Zostáva nám zo spoločnej správy hlasovať ešte o bode 174. Hlasujeme, páni poslanci. (Reakcie z pléna.) Pardon. Páni poslanci, ruším toto hlasovanie. Poprosím pána spoločného spravodajcu, aby zaujal stanovisko k bodu 174, o ktorom sme nehlasovali.
Sulík, Richard, predseda NR SR (2010-09-10):
Vážené panie poslankyne, vážení páni poslanci, otváram štvrtý rokovací deň 5. schôdze Národnej rady. O ospravedlnenie svojej neúčasti na dnešnom rokovacom dni písomne požiadali: poslankyňa Cibulková a poslanci Kondrót, Lazár, Mamojka, Paška, Štefanov, Švantner a Zelník. Pristúpime k druhému čítaniu o vládnom návrhu zákona o špecifických štátnych zárukách a o zmene a doplnení niektorých zákonov , ktorý prerokúvame v skrátenom legislatívnom konaní. Vládny návrh zákona má tlač 80. Spoločná správa výborov má tlač 80a. Poprosím predsedu vlády a ministra financií Ivana Mikloša, aby vládny návrh zákona odôvodnil.
Hlina, Alojz, poslanec NR SR (2014-11-08):
Ďakujem veľmi pekne. Ja len v zásade doplním kolegu Lipšica, že mi to príde ako jedna z podmienok. Viete, že dajme tomu, že keby sa tu nekúrilo alebo nesvietilo, nehovorím, že to je na tej istej úrovni, ale je to to, čo bol ten štandard, čo robilo tú schôdzu schôdzou, na čo si teda poniektorí aj zvykli. A zdá sa, že niekomu začína vadiť. Viete, ono naozaj tie prenosy z parlamentu začínajú byť zaujímavejšie ako seriály venezuelské, to začína byť fenoménom. A práve preto vám to začína vadiť, začínate s tým špekulovať. Prosím vás, tak ako keby nesvietilo, by sme asi nemohli rokovať, mne to príde rovnaké. Čiže neni technická podmienka splnená na to, aby prebiehalo rokovanie Národnej rady. Čiže dávam znova, opätovne procedurálny návrh, aby sme ju prerušili, kým sa to nenapraví. Ďakujem.
Figeľ, Ján, podpredseda NR SR (2014-03-26):
To bude podobné. Nech sa páči.
Šeliga, Juraj, podpredseda NR SR (2020-11-24):
Ďakujem. Prezentujme sa, prosím, a hlasujme. (Hlasovanie.) Prítomných 134, za 86, proti 2, zdržalo sa 46 poslancov, hlasovali všetci prítomní. Konštatujem, že tieto body sme schválili.
Danko, Andrej, podpredseda NR (2024-01-16):
Vážené panie poslankyne, vážení páni poslanci, otváram sedemnásty rokovací deň 6. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslankyňa Kosolová, pardon, Kosová a poslanec Sokol. O ospravedlnenie účasti z dôvodu PN požiadali poslanci Mikloško, Vaľová, Záborská. Pokračujeme v prerušenej rozprave o návrhu na, návrhu vlády na skrátené legislatívne konanie o vládnom návrhu zákona, ktorým sa mení a dopĺňa Trestný zákon, tlač 105. Prosím ministra spravodlivosti Slovenskej republiky Borisa Suska, aby zaujal miesto určené pre navrhovateľov, a spravodajcu z ústavnoprávneho výboru poslanca Tibora Gašpara, aby zaujal miesto určené pre spravodajcov. Zastupuje ho pán poslanec Mažgút. Ďalšou v poradí z písomne prihlásených rečníkov do rozpravy je poslankyňa Jana Bittó Cigániková, ktorej odovzdávam slovo. Pripraví sa pán poslanec Čaučík. (Pokračovanie rokovania o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 105.)
Pellegrini, Peter, podpredseda NR SR (2020-09-24):
Ďakujem pekne. So záverečným slovom vystúpi ešte pán spravodajca. Nech sa páči.
Hort, Milan, podpredseda NR SR (2011-02-03):
Prepáčte, pán kolega, naozaj vás všetkých prosím, aby sme neznižovali dôstojnosť tejto ctenej snemovne ako tu už bolo konštatované a poprosím vás, aby sme sa upokojili. Tí, čo nemajú záujem počúvať vystúpenie pána poslanca, aby tak robili inde. Nech sa páči.
Šimečka, Michal, podpredseda NR SR (2023-12-20):
Pekné popoludnie. Vážené panie poslankyne, vážení páni poslanci, možno by som poprosil najmä z koalície, či by ste mohli dať pánovi predsedovi vlády vedieť, aby sa dostavil na začiatok hodiny otázok. (Krátka pauza do príchodu predsedu vlády.) Dobre. Ďakujem veľmi pekne. Takže v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili otázky do včera do dvanástej hodiny, vyžrebovaných bolo 166 otázok na predsedu vlády a 84 otázok na členov vlády. Overovatelia schôdze vyžrebovali ich poradie. Chcem upozorniť, že na otázky poslancov, ktorí nie sú v tejto chvíli prítomní v rokovacej sále, sa neodpovedá. Poprosím najprv predsedu vlády pána Roberta Fica, aby oznámil, kto z členov vlády bude odpovedať na otázky za neprítomných členov vlády.